stanford-oval/wikipedia huggingface dataset:
Sadiq al-Mahdi

| Sadiq al-Mahdi |
| --- | --- |

Sudanin pääministeri
 6. toukokuuta 1986 – 30. kesäkuuta 1989  
Edeltäjä:  Al-Jazuli Daf'allah
Seuraaja:  (sotilasvalta)
Sudanin pääministeri
 27. heinäkuuta 1966 – 18. toukokuuta 1967  
Edeltäjä:  Muhammad Ahmad Mahgoub
Seuraaja:  Muhammad Ahmad Mahgoub
Henkilötiedot
Syntynyt: 25. joulukuuta 1935 Omdurman
Kuollut: 26. marraskuuta 2020 Abu Dhabi, Arabiemiirikunnat
Sadiq al-Mahdi vuonna 1964.
Sadiq al-Mahdi (arab. الصادق الصديق عبد الرحمن المهدي‎, Aṣ-Ṣādiq aṣ-Ṣiddīq ‘Abd ar-Raḥmān al-Mahdī; 25. joulukuuta 1935 Omdurman, Anglo-egyptiläinen Sudan – 26. marraskuuta 2020 Abu Dhabi, Arabiemiirikunnat) oli sudanilainen uskonnollinen johtaja ja poliitikko. Hän johti Sudanin Hizb al-Umma -puoluetta ja oli Ansar-suufilahkon imaami. Hän oli Sudania 1883–1898 hallinneen mahdiksi itsensä nimittäneen Muhammad ibn Abdallan seuraaja.
Al-Mahdi toimi Sudanin pääministerinä kahdesti: ensimmäistä kertaa 1966–1967 ja 1986–1989. Hänen ensimmäinen hallituksensa oli Umma-puolueen ja Hassan al-Turabin puolueen ja pienempien puolueiden yhteishallitus.
Al-Mahdi nousi valtaan 1986 maan ensimmäisissä vaaleissa 17 vuoteen. Hänen valtakautensa aikana maan talous ja sisällissota vain pahenivat. Kuusi vuotta kestänyt sisällissota, jonka hallituksen joukot olivat häviämässä, oli jo johtanut 250 000 nälänhädän uhriin. Viimeisinä viikkoina Khartoumin asukkaat olivat protestoineet kaduilla talousvaikeuksia ja vaatineet entisen presidentin paluuta. Kesäkuussa 1989 al-Mahdi pidätytti 14 upseeria ja 50 siviiliä vallankaappauksen suunnittelusta ja yrityksestä nostaa entinen presidentti Jaafar Nimeiry maanpaosta takaisin valtaan.
30. kesäkuuta 1989 vallan kaappasi prikaatikenraali Omar al-Bashirin johtama sotilaiden ryhmä, nimeltään Kansallisen pelastuksen vallankumouksen neuvosto ja Bashir otti hoitaakseen valtionpäämiehen, pääministerin, puolustusministerin ja asevoimien komentajan tehtävät.
Al-Mahdi oli näyttelijä Alexander Siddigin (Dr. Julian Bashir Star Trek: Deep Space Ninessa) setä. Hän julkaisi useita poliittisia kirjoja.
Al-Mahdi kuoli COVID-19-tautiin sairaalassa Abu Dhabissa 26. marraskuuta 2020 .
Griselda Blanco

| Griselda Blanco |
| --- | --- |
 Griselda Blanco poliisin kuvassa vuodelta 1997.
Henkilötiedot
Syntynyt: 15. helmikuuta 1943 Cartagena Kolumbia
Kuollut: 3. syyskuuta 2012 Medellín, Kolumbia
Ammatti:  huumekauppias
Muut tiedot
Lempinimet:  La Madrina La Viuda Negra La Dama de la Mafia Cocaine Godmother 
Griselda Blanco (15. helmikuuta 1943 Cartagena, Kolumbia – 3. syyskuuta 2012 Medellin, Kolumbia) oli kolumbialainen Yhdysvalloissa vaikuttanut huumekauppias. Blanco tuli tunnetuksi hyvin menestyneenä huumekauppiaana, joka vietti ylellistä elämää. Toiminta perustui kolumbialaisen Medellínin kartellin kokaiinin myynnille ja parhaimillaan Blancon toiminta tuotti 80 miljoonaa dollaria kuukaudessa. Blanco oli keskeinen hahmo myös Floridan Miamissa 1970-luvun lopulla puhjenneessa huumesodassa, jonka aikana hänen uskotaan toteuttaneen satoja murhia. Hän sai lopulta murhasyytteet vuonna 1994, mutta oikeudenkännin vesittymisen jälkeen syyttäjän päätodistajan takia hän teki sopimuksen, jolla hän tunnusti syyllisyytensä, mutta sai vain 6-vuoden tuomion. Sittemmin hänet karkotettiin Kolumbiaan, jossa hän vietti hiljaiselämää kunnes hänet murhattiin ampumalla vuonna 2012.
Elämäkerta > Varhaiset vaiheet

Griselda Blanco syntyi 15. helmikuuta 1943 Cartagenassa Kolumbiassa.. Hänen isänsä oli Fernando Blanco ja äiti Ana Lucia Restrepo. Perhe oli hyvin köyhä. Blancon kasvatti hänen äitinsä, johon hänellä oli hankalat suhteet. Blanco aloittikin rikollisen elämäntavan hyvin nuorena. Joissakin lähteissä hänen sanotaan vastaselvennä 11-vuotiaana syyllistyneen avunantoon erään lapsen sieppauksessa ja lopulta murhanneen hänet. Hän alkoi myös myydä ja välittää huumeita viettän samalla hulppeaa elämää juhlimisineen. Blanco oli naimisissa kaikkiaan kolme kertaa ja hänellä on kolme poikaa. Yhden pojistaan hän nimesi elokuvassa Kummisetä esiintyvän hahmon Michael Corleonen mukaan. Hänen toinen aviomehensä oli Alberto Bravo, jonka kanssa Blanco muutti 1970-luvulla Yhdysvaltoihin myydäkseen kokaiinia.
Elämäkerta > Toiminta Yhdysvalloissa

Bravo ja Blanco olivat vuonna 1971 ensimmäisiä Yhdysvalloissa asuneita kolumbialaisia huumeparoneja, jotka alkoivat tuoda maahan Medellínin kartellin kokaiinia. Blanco oli aikanaan tavannut kartellin perustaja Pablo Escobarin. Joskus hänenselvennä on sanottu myös innoittaneen häntä liittymään huumekauppaan. Blancon toiminnan keskus oli ensin New York ja 1970-luvun lopulla Blanco muutti Miamiin Floridaan. Maahan tuotiin jopa yli 1 500 kg eriä kokaiinia ja Blancon huumeverkon kuukausittaiset tulot olivat arviolta 80 000 000 Yhdysvaltain dollaria. Huumekauppaan liittyi myös väkivaltaisuuksia ja Blancon uskotaan suunnitelleen ja toimeenpanneen useita murhia ja ampumisia. Blancon ja hänen alaistensa voidaan sanoa olleen vastuussa suurimmasta osasta Etelä-Floridan henkirikoksista vuosien 1979 ja 1982 välillä. Monet murhat toteutettiin nopeasti moottoripyöriltä ampuen. Blancon on joskus esitetty keksineen kyseisen murhamenetelmän. Osa murhista tehtiin täydessä päivänvalossa hyvin julkisilla paikoilla. Tällainen tapaus oli esimerkiksi ammuskelu ostoskeskuksessa vuonna 1979.
Elämäkerta > Syytteet ja oikeudenkäynnit

Blanco yhdistettiin ensi kertaa huumekauppaan vuonna 1975 New Yorkin poliisin ja  Yhdysvaltain huumepoliisin Drug Enforcement Administrationin yhteisessä tutkimuksessa nimeltä operaatio Banshee. Blanco pakeni kuitenkin Kolumbiaan ja vältti näin syytteet. Kolumbiassa hän epäili miehensä varastaneen rahaa, tästä syntyi riita ja ammuskelu, jossa hänen aviomiehensä Bravo kuoli. Myöhemmin Blanco palasi Miamiin Yhdysvalloissa käyttäen väärennettyä Venezuelan passia. Peläten virkavaltaa ja kilpailijoitaan hän asettui vuonna 1984 Kaliforniaan, jossa jäi viimein kiinni DEA:n agenteille huumerikoksista pidätettynä vuonna 1985. Blancon oikeudenkäynti alkoi New Yorkissa kesäkuussa 1985. Hän sai tuomion salaliitosta kokaiinin tuottamiseksi, salakuljettamiseksi Yhdysvaltoihin ja sen välityksestä Yhdysvalloissa. Blanco oli yhdistetty jo tässä vaiheessa useisiin eri henkirikoksiin Floridassa, mutta hän vältti vielä murhasyytteet 15-vuoden vankeustuomion saatuaan.
Vuonna 1994 Blanco kuitenkin tuotiin Miamiin kolmen murhasyytteen takia. Häntä epäiltiin myös kytköksistä yli 200 murhaan. Syyttäjä ajoi kuolemantuomiota. Syyttäjän yksi päätodistajista oli entinen palkkamurhaaja Jorge “Rivi” Ayala, jolla paljastui olevan suhteita Floridan syyttäjäntoimiston työntekijöihin. Ayala oli harjoittanut puhelinseksiä syyttäjäntoimiston sihteerien kanssa. Tämä söi hänen uskottavuuttaan. Ayalaa on joskus syytetty oikeudenkäynnin vesittämisestä tahallaan Blancon koston välttääkseen. Toisaalta yksi syyttäjäntoimiston sihteereistä väittää saaneensa käskyn tähänselvennä syyttäjältä. Lopulta Blanco teki sopimuksen syyttäjän kanssa. Vuonna 1998 hän tunnusti syyllisyytensä, mutta sai alennetun 6 vuoden tuomion.
Elämäkerta > Myöhemmät vaiheet

Blanco karkotettiin Yhdysvalloista Kolumbiaan vankilasta päästyään kesäkuussa 2004. Hän kärsi huonosta terveydestä ja vietti hiljaista elämää. Hän oli ilmeisesti jättänyt rikollisen elämän tällöin jo taakseen. 3. syyskuuta 2012 Blanco oli poistumassa paikallisesta lihakaupasta Medellínissä, kun hänet ampui moottoripyörällä ajanut asemies.
Vaikutus

Griselda Blanco oli saanut maineen yhtenä maailman menestyneimmistä ja rikkaimmista huumeparoneista. Erikoinen elämä ja mahtailevat elämäntavat innoittivat esimerkiksi muotia, musiikkia, elokuvia ja kirjoja. Hänen tarinansa esiintyy vuoden 2006 dokumenttielokuvassa Cocaine Cowboys ja oli päähahmo vuoden 2008 dokumenttielokuvassa Cocaine Cowboys 2: Hustlin’ with the Godmother. Netflix julkaisi vuonna 2024 minisarjan joka perustuu Blancon elämään. 
Blanco mainitaan myös artisti Draken vuoden 2017 kappaleessa Portland.
Huumeparoni Pablo Escobar tapettiin 1993 ja hänen huumereverkostonsa alkoi hajota. Yhdysvalloissa alettiin valvoa tiukemmin Karibian kautta kulkevia salakuljetusreittejä, mikä siirsi huumekauppaa Kolumbiasta Meksikoon ja Väli-Amerikkaan.
Saaristokeskus Korpoström

Taustalla vasemmalla Saaristokeskus Korpoström
Saaristokeskus Korpoström on Korpoströmin salmen rannalla, Österkalaxin kylässä Korppoossa Paraisilla sijaitseva, vuonna 2004 perustettu monitoiminen vierailukeskus. Saaristokeskus järjestää näyttelyitä, saaristoaiheisia seminaareja, luentosarjoja ja teemapäiviä. Korpoström on Saaristomeren kansallispuiston huoltotukikohta. Saaristokeskus toimii myös meribiologisena asemana, jossa työskentelee Åbo Akademin ympäristö- ja meribiologeja. Myös Metsähallituksella on paikalla meribiologista toimintaa, jonka päätavoitteena on Itämeren meri- ja rannikkoluonnon inventointi.
Vaihtuvat näyttelyt tuovat esille saaristolaiskulttuurin ajankohtaisia aiheita ja muita saaristoon liittyviä ilmiöitä. Näyttelyiden aiheet koskevat koko Saaristomeren aluetta. Saaristokeskuksen ohjelmatarjontaa muokataan lapsille sopivaksi niin sanotussa Junnulabrassa, jossa kesäisin ilmaiseksi voivat vierailla kaiken ikäiset lapset. Junnulabrassa käyvät syksyisin myös päiväkoti- ja kouluryhmät tutustumassa Saaristomeren merenalaiseen elämään.
Saaristokeskuksessa on 120-paikkainen auditorio, erikokoiset kokoustilat ja 120-paikkainen ravintola, jonka terassilla on vielä 80 lisäpaikkaa. Vierasvenesatamassa on noin 70 paikkaa. Hotellissa on 16 huonetta, kukin 1–4 asiakkaalle. Ruokakauppa Strandboden palvelee kesäisin ja myy myös polttoainetta sekä autoille että veneille.
Vedenalainen luontopolku Stora Hästön saaren rantavedessä sijaitsee noin viisi kilometriä saaristokeskuksesta lounaaseen. Korpoströmin saaristokeskuksen edustalla nähtiin vuonna 2006 kaksi delfiiniä (Delphinus delphis).
Korpoströmin meritaistelun (1743) muistomerkki.
Korpoström oli tärkeä sotalaivojen tukikohta 1700- ja 1800-luvulla. Siellä käytiin venäläisten ja ruotsalaisten meritaistelu 1743.
Näyttelyt

2020–2021 Piscatus – kala ja ihminen
2019 Out to Sea? The Plastic Garbage Project
2018 Rauhattomia aikoja – 1700-luvun sotaisat vuodet saaristossa
2017 Uudet näkymät – Victor Westerholm saaristossa
Kiinteistöosakeyhtiö Sunnan

Saaristokeskus Korpoström valmistui vuonna 2004, ja se avattiin virallisesti vuonna 2005. Keskuksen rakentamiskustannukset olivat 3,5 miljoonaa euroa, ja rakennuksen arkkitehteina olivat Bengt Lundsten ja Michael Granit. Saaristokeskuksen omistaa kiinteistöosakeyhtiö Sunnan, jonka osakkaina ovat Turunmaan saaristosäätiö, Metsähallitus ja Paraisten kaupunki. Entinen omistaja Åbo Akademin säätiö lahjoitti osakkeensa Turunmaan saaristösäätiölle vuonna 2015. Korppoon kunnan alkuperäiset osakkeet siirtyivät Paraisten kaupungin omistukseen kuntaliitoksen seurauksena vuonna 2009. Myös Svenska kulturfonden on entinen Saaristokeskuksen omistajana.
HMS Halmstad (T140)

| HMS Halmstad |
| --- | --- |
 HMS Halmstadin vaakunakilpi

Aluksen vaiheet
Rakentaja:  Karlskronavarvet
Laskettu vesille:  17. lokakuuta 1975
Palveluskäyttöön:  9. huhtikuuta 1976
Tekniset tiedot
Uppouma:  230 t
Pituus:  43,6 m
Leveys:  7,1 m
Syväys:  2,4 m
Koneteho:  3 x Rolls-Royce Proteus -kaasuturbiinia, 12 750 hv
Nopeus:  40 solmua
Miehistöä:  30
Aseistus
Aseistus:  1 x Bofors 57 mm allmkan 7101 2 x ksp M/58 6 x 53,3 cm M/70 -torpedoputkea tyypin 613 torpedoille  30 x miinaa 2 x 57 mm lysraketställ
HMS Halmstad (runkonumerot T140 ja R140) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Valmistus

Alus tilattiin Karlskronan laivastontelakalta. Se laskettiin vesille 17. lokakuuta 1975 ja liitettiin laivastoon kuusi kuukautta myöhemmin 9. huhtikuuta 1976.
Palvelus

Alus on poistettu palveluksesta.
HMS Hajen (Haj)

| HMS Hajen |
| --- | --- |
 HMS Hajen

Aluksen vaiheet
Rakentaja:  Kockums
Kölinlasku:  1953
Laskettu vesille:  11. joulukuuta 1954
Palveluskäyttöön:  28. helmikuuta 1957
Poistui palveluskäytöstä:  1. heinäkuuta 1980
Tekniset tiedot
Uppouma:  720 t (standardi) 900 t (sukelluksissa)
Pituus:  64,5 m (vesiraja) 66,0 m (kokonaispituus)
Leveys:  5,1 m
Syväys:  5,0 m
Koneteho:  2-akselinen, 2 x Pielstick-dieselmoottoria 1 660 hv 2 x ASEA-sähkömoottoria 1 700 kW
Nopeus:  16 solmua (pinnalla) 20 solmua (sukelluksissa)
Miehistöä:  44
Aseistus
Aseistus:  4 x 53,3 cm M/54 -torpedoputkea 1 x 20 mm lvakan M/40
HMS Hajen (runkonumero Hj ja Haj) oli Ruotsin laivaston Hajen-luokan sukellusvene.
Valmistus

Alus tilattiin 1949 Malmöstä Kockums Mekaniska Verkstads AB:lta, missä köli laskettiin 1953. Alus laskettiin vesille 11. joulukuuta 1954 ja liitettiin laivastoon 28. helmikuuta 1957.
Palvelus

Alus poistettiin palveluksesta 1. heinäkuuta 1980 ja romutettiin vuonna 1983 Landskronassa.
Hakemisto

Hakemistoja ja niiden alla olevia tiedostoja.
Hakemisto, myös nimillä kansio tai laatikosto (engl. drawer), on tiedostojen järjestämiseen käytetty rakenne tiedostojärjestelmässä. Teknisestä näkökulmasta hakemisto on erityinen tiedosto, jossa on luettelo siihen liitetyistä tiedostoista.
Hakemistot ovat niin sanotun toisen sukupolven tiedostojärjestelmän (hierarkkinen tiedostojärjestelmä) ominaisuus ja keskeisessä roolissa. Hierarkkiset tiedostojärjestelmät ovat olennaisia moderneissa käyttöjärjestelmissä.
Kun Unixissa oli hierarkkinen tiedostojärjestelmä se ei vielä ollut itsestäänselvyys kaikkialla: esimerkiksi CP/M:ssä tiedostojärjestelmässä ei ollut alihakemistoja ja joissakin muissa järjestelmissä syvyys oli rajattu vain muutamaan tasoon kun taas Unix salli minkä vain syvyyden.
Käyttäjälle hakemisto ilmenee astiana tai säiliönä, joka voi sisältää tiedostoja ja muita hakemistoja. Kansio on Macintoshissa ja Windowsissa käytetty synonyymi hakemistolle.
Hakemistopolkuja käytetään tunnistamaan kappale tiedostojärjestelmässä. Polut sisältävät erotinmerkkejä sekä komponentteja, jotka ovat muita kuin erotinmerkkejä. Hakemistopolut voivat olla "absoluuttisia" (alkaen juurihakemistosta) tai "suhteellisia", jotka alkavat sen hetkisestä hakemistosta.
Hakemisto voi sisältää tiedostojen lisäksi muita hakemistoja eli alihakemistoja. Sisäkkäisistä hakemistoista muodostuu tiedostojärjestelmän hakemistorakenne eli hakemistopuu. Unix-tyyppiset käyttöjärjestelmät, AmigaOS ja useat muut käyttävät hakemistotasojen erottimena vinoviivaa (/). CP/M, MS-DOS ja Windows käyttävät kenoviivaa (\). Vastaavasti URL-osoitteissa verkkotunnuksen jälkeiset vinoviivat tyypillisesti jäsentävät WWW-palvelimen hakemistopolkua. OpenVMS käyttää hakemistoerottimena pistettä (.) ja vanha Mac OS (ennen OS X:ää) kaksoispistettä (:).
Hakemistopolun ja tiedostonimien yhteispituus voi rajoittaa maksimipituutta ja se voi riippua käytetystä merkistöstä. 
Mac OS X, Solaris ja AIX käyttöjärjestelmissä suurin sallittu yhteispituus on 1024 merkkiä. Linuxissa tiedoston nimelle on 255 merkin maksimi ja yhteispituus voi olla 4096 tavua.
Windowsin ohjelmointirajapinnassa suurin sallittu tiedoston polun pituus on 260 merkkiä ("D:\<korkeintaan 256 merkkiä><NUL>"), josta enintään 255 on tiedostonimelle. Unicoden kanssa merkkien maksimimäärä voi vaihdella kun yksi merkki voi käyttää useampia tavuja.
OpenVMS:ssä ODS-5 tiedostojärjestelmällä nimen pituus voi olla 236 8-bittistä tai 118 16-bittistä merkkiä.
Vanhanaikaisissa tai yksinkertaisissa tietokonejärjestelmissä (sulautetut järjestelmät) ei välttämättä ole hakemistoja lainkaan, vaan kaikki tiedostot tallentuvat suoraan juurihakemistoon (ensimmäisen sukupolven tiedostojärjestelmät).
Hakemistojen esitystavat

Useissa graafisissa käyttöliittymissä hakemisto voidaan esittää kansion (folder) näköisellä kuvakkeella. Tämän tarkoitus on havainnollistaa ajatusta, että tiedostoja voidaan säilyttää ikään kuin kansion sisällä.
Graafisten käyttöliittymien esitystavat vaihtelevat ja niissä on toisinaan erinäköisiä kansioita, kun taas tiedostojärjestelmän kannalta tällaista eroa ei ole.
Muun muassa AmigaOS käytti laatikostoja (drawer) hakemistosymboleina. Muitakin esitystapoja on käytetty.
Graafisissa käyttö­liittymissä hakemistoa tyypillisesti edustaa kansio-kuvake.
HMS Handy (1895)

| HMS Handy |
| --- | --- |


Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  7. kesäkuuta 1894
Laskettu vesille:  9. maaliskuuta 1895
Palveluskäyttöön:  lokakuu 1895
Loppuvaihe:  romutettu 1916 Hong Kongissa
Tekniset tiedot
Uppouma:  275 t 320 t (max)
Pituus:  62,26 m (kokonaispituus)
Leveys:  5,79 m
Syväys:  2,21 m
Koneteho:  4 000 ihp
Nopeus:  27 solmua
Miehistöä:  53
Aseistus
Aseistus:  1 x QF 12 naulan 12 cwt laivatykki 5 x QF 6 naulan Hotchkiss 2 x 18" torpedoputkea
HMS Handy oli Britannian kuninkaallisen laivaston vuonna 1895 palvelukseenotettu Handy-luokan torpedovenehävittäjä.
Valmistus

Alus tilattiin 7. helmikuuta 1894 Fairfield Shipbuilding and Engineering Companyltä Govanista Skotlannista, jolloin sen toimitusajankohdaksi määrättiin 7. joulukuuta 1894. Köli laskettiin 7. kesäkuuta 1894 telakkanumerolla 378. Alus laskettiin vesille 9. maaliskuuta 1895 ja valmistui lokakuussa 1895.
Palvelus

Alus siirrettiin 1897 Kiinan asemalle, jossa se asetettiin myyntilistalle vuonna 1914. Alus myytiin 1916 romutettavaksi Hong Kongiin.
HMS Hampshire (1903)

| HMS Hampshire |
| --- | --- |
 HMS Hampshire

Aluksen vaiheet
Rakentaja:  Armstrong Whitworth, Elswick
Kölinlasku:  1. syyskuuta 1902
Laskettu vesille:  24. syyskuuta 1903
Palveluskäyttöön:  15. heinäkuuta 1905
Poistui palveluskäytöstä:  uponnut osuttuaan miinaan 5. kesäkuuta 1916
Tekniset tiedot
Uppouma:  10 850 t
Pituus:  144,32 m
Leveys:  20,88 m
Syväys:  7,32 m
Koneteho:  21 000 ihp
Nopeus:  22 solmua
Miehistöä:  655
Aseistus
Aseistus:  4 × BL 6,5" Mk I -tykkiä 6 × BL 6" Mk VII -tykkiä 2 × QF 12 naulan 12 cwt -laivatykkiä 18 × QF 3 naulan Hotchkiss 2 × 18" torpedoputkea
HMS Hampshire oli Britannian kuninkaallisen laivaston Devonshire-luokan panssariristeilijä ensimmäisessä maailmansodassa.
Valmistus

Alus tilattiin vuosien 1901-1902 laivasto-ohjelmassa Armstrong Whitworthilta Elswickin telakalta, missä köli laskettiin 1. syyskuuta 1902 telakkanumerolla 734. Se laskettiin vesille 24. syyskuuta 1903 ja valmistui 15. heinäkuuta 1905.
Aluksen voimanlähteenä oli 17 Yarrow-kattilaa kytkettynä R. & W. Hawthorn Leslien toimittamaan kaksiakseliseen, nelisylinteriseen, kolmella paisuntasäiliöllä varustettuun höyrykoneeseen. Aluksella oli hiiltä 1 950 tonnia.
Palvelus

Alus osallistui Skagerrakin taisteluun. Joitakin päiviä taistelun jälkeen alus lähti Kuolan niemimaalle kuljettaen lordi Herbert Kitcheneriä. Se upposi 5. kesäkuuta 1916 Orkneysaarten länsipuolella osuttuaan miinaan, jolloin Kitchener esikuntineen hukkui samoin kuin suuri määrä miehistön jäseniä.
Grannas

Grannas on muun muassa seuraavien henkilöiden sukunimi:
Einar Grannas (1898–1957), suomalainen jalkapalloilija
Emil Grannas (1894–1917), suomalainen jääkäri
Ivar Grannas (1895–1955), suomalainen jalkapalloilija
Mikael Grannas (s. 1967), Sipoon kunnanjohtaja
Rainer Grannas (s. 1942), jääkiekkovaikuttaja ja jääkiekkotuomari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hakaze (1920)

| Hakaze / 羽風 |
| --- | --- |
 Hakaze

Aluksen vaiheet
Rakentaja:  Mitsubishi, Nagasaki
Kölinlasku:  11. marraskuuta 1918
Laskettu vesille:  21. kesäkuuta 1920
Palveluskäyttöön:  16. syyskuuta 1920
Tekniset tiedot
Uppouma:  1 367 t (normaali) 1 680 t (kuormattu)
Pituus:  102,6 m (kokonaispituus)
Leveys:  9,0 m
Syväys:  2,9 m
Koneteho:  38 500 ihp
Nopeus:  39 solmua
Miehistöä:  148
Aseistus
Aseistus:  4 × 120 mm/45 type 3 -tykkiä 2 × 7,7 mm type 92 -ilmatorjuntakonekivääriä 6 × 533 mm torpedoputkea 20 × miinaa
Hakaze (jap. 羽風) oli Keisarillisen Japanin laivaston Minekaze-luokan hävittäjä toisessa maailmansodassa.
Valmistus

Alus tilattiin Mitsubishin Nagasakin telakalta. Sen köli laskettiin 11. marraskuuta 1918 ja alus laskettiin vesille 21. kesäkuuta 1920. Alus otettiin palvelukseen kolme kuukautta myöhemmin 16. syyskuuta.
Saarislampi (Äänekoski)

| Saarislampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°53′53″N, 25°46′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Iso-Korppiseen 
Järvinumero:  14.423.1.006
Mittaustietoja
Pinnankorkeus:  142,4 m  
Pituus:  510 m  
Leveys:  240 m  
Rantaviiva:  1,448 km  
Pinta-ala:  7,524 ha  
Tilavuus:  0,0002473 km³ 
Keskisyvyys:  3,29 m  
Suurin syvyys:  6,9 m  
Saaria:  1 
 fiSaarislampi 
Saarislampi  on Keski-Suomessa Äänekoskella  Kalaniemen lähellä sijaitseva lampi.
Maantietoa

Lampi on 510 metriä pitkä, 240 metriä leveä, ja sen pinta-ala on 7,5 hehtaaria. Lammella on kartan mukaan yksi saari. Lampi on luodattu ja siitä on julkaistu syvyyskartat. Lammen tilavuudeksi on saatu 247 300 kuutiometriä. Sen keskisyvyys on 3,3 metriä ja suurin syvyys on 6,9 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Hakojoen valuma-alueeseen (14.423) se kuuluu. Lammen vedenpinnan korkeus on 142,4 metriä mpy.
San Marinon fasistinen puolue

| San Marinon fasistinen puolue |
| --- | --- |
  
  
  
Perustettu:  1922
Johtaja:  Giuliano Gozi
Ideologia:  fasismi
Poliittinen kirjo:  äärioikeisto
Äänenkantaja:  Il Popolo Sammarinese
Infobox OKNimi-testi OK: 
San Marinon fasistinen puolue (ital. Partito Fascista Sammarinese) oli sanmarinolainen fasistinen puolue.
Puolueen perusti Giuliano Gozi, josta tuli puolueen puheenjohtaja elokuussa 1922. Vain kaksi kuukautta myöhemmin kaksi puolueen edustajaa valittiin maan kapteenivaltionhoitajiksi, minkä johdosta San Marinosta tuli maailman ensimmäinen fasistinen valtio; vain neljä viikkoa ennen kuin Mussolini nousi valtaan Italiassa.
Vuoden 1922 vaalien jälkeen fasistipuolue voitti vaalit ja siitä tuli maan ainoa puolue. Vuonna 1923 maan suur- ja yleisneuvosto lakkautettiin ja korvattiin fasistipuolueen omalla neuvostolla, johon kuului myös puolueeseen kuulumattomia katolilaisia vaikuttajia.
Vuonna 1942 Gozi sääti lain, joka kielsi avioliiton juutalaisten ja muiden uskontokuntien edustajien välillä.
Saida Karoli

Saida Karoli (s. 4. huhtikuuta 1976) on tansanialainen laulaja, lauluntekijä, tanssija ja rumpali.
Karoli syntyi Bukoban piirissä Pohjois-Tansaniassa ja kasvoi Rwongwen kylässä. Hänen koulunkäyntinsä keskeytyi viidennellä luokalla. Karolin ensimmäinen albumi julkaistiin vuonna 2001. Laulu "Maria Salome" nousi heti Tansanian virallisille singlelistoille. Karolin kappaleet ovat hayan ja swahilin kielillä.
Saida Karoli on ollut ehdolla Kora-palkinnon saajaksi. Häneltä on debyyttialbuminsa jälkeen ilmestynyt kolme levytystä: Mapenzi Kizunguzungu (2003), Harusi (2004) ja Mimi Nakupenda.
Réver

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Réver Humberto Alves Araújo
Syntymäaika: 4. tammikuuta 1985 (ikä 39)
Syntymäpaikka: Ariranha, Brasilia
Pelipaikka: keskuspuolustaja
Pituus: 192 senttimetriä
Paino: 84 kilogrammaa
Seura
Seura: Flamengo   (lainalla Internacionalista)
Pelinumero: 15
Junioriseurat
2003–2004: Paulista
Seurat
| Vuodet | Seura | O | (M) |
| 2004–2009 | Paulista | 31 | (2) |
| 2007–2008 | → Al-Wahda (laina) | 10 | (0) |
| 2008 | → Grêmio (laina) | 35 | (2) |
| 2009–2010 | Grêmio | 31 | (5) |
| 2010 | Wolfsburg | 0 | (0) |
| 2010–2015 | Atlético Mineiro | 106 | (13) |
| 2015– | Internacional | 17 | (2) |
| 2016– | → Flamengo (laina) | 54 | (7) |
| Yhteensä | Yhteensä | 284 | (31) |
Maajoukkue
| 2010–2013 | Brasilia | 8 | (1) |
 Seurajoukkueuran tilastot kattavat vain kansalliset sarjat, päivitetty 21. maaliskuuta 2018.  Maajoukkueuran tilastot päivitetty 21. maaliskuuta 2018.
Réver Humberto Alves Araújo, joka tunnetaan paremmin nimellä Réver (s. 4. tammikuuta 1985 Ariranha, São Paulon osavaltio, Brasilia) on brasilialainen jalkapalloilija. Hän edustaa Brasilian Série A:ssa pelaavaa Flamengoa lainalla Internacionalista. Pelipaikaltaan Réver on keskuspuolustaja.